Acțiune introdusă la 12 februarie 2020 – Qx World Kft./EUIPO - Mandelay (EDUCTOR)
(Cauza T-84/20)
Limba în care a fost formulată acțiunea: engleza
Părțile
Reclamantă: Qx World Kft. (Budapesta, Ungaria) (reprezentanţi: Á. László and A. Cserny, avocați)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Mandelay Kft. (Szigetszentmiklós, Ungaria)
Datele privind procedura în fața EUIPO
Titularul mărcii în litigiu: cealaltă parte din procedura care s-a aflat pe rolul camerei de recurs.
Marca în litigiu: marca Uniunii Europene verbală „EDUCTOR” – marca Uniunii Europene verbală nr. 11 043 296.
Procedura care s-a aflat pe rolul EUIPO: procedură de declarare a nulității.
Decizia atacată: Decizia Camerei a cincea de recurs a EUIPO din 25 noiembrie 2019 în cauza R 1310/2019-5.
Concluziile
Reclamanta solicită Tribunalului:
modificarea deciziei atacate în sensul anulării deciziei diviziei de anulare și trimiterea cauzei spre reexaminare în fața diviziei de anulare a EUIPO spre a efectua demersurile necesare;
cu titlu subsidiar, anularea atât a deciziei atacate, cât și a deciziei diviziei de anulare și trimiterea cauzei spre reexaminare în fața diviziei de anulare a EUIPO spre a efectua demersurile necesare.
Motivele invocate
încălcarea articolului 8 alineatul (3) din Regulamentul (UE) 2017/1001 al Parlamentului European și al Consiliului;
încălcarea normelor fundamentale de procedură.
____________